На основу члана 56. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/2016, 113/2017, 113/2017-I-други закон и 95/2018), сходно члану 56. и 67. Статута Града Ниша („Службени лист Града Ниша“, број 88/2008, 143/2016 и 18/2019), члана 72. и 98. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020),

 Градско веће Града Ниша, на седници одржаној 12.04.2021. године, донело је

**Р Е Ш Е Њ Е**

**О ПРОДУЖЕЊУ СТАТУСА ВРШИОЦА ДУЖНОСТИ ЗАМЕНИКА НАЧЕЛНИКА**

**ГРАДСКЕ УПРАВЕ ЗА ФИНАНСИЈЕ**

 **I Зорану Албијанићу**, дипломираном економисти, продужава се статус вршиоца дужности заменика начелника Градске управе за финансије, најдуже још три месеца.

**II** Зоран Албијанић, вршилац дужности заменика начелника Градске управе за финансије, који у складу са Решењем о постављењу вршиоца дужности заменика начелника Градске управе за финансије („Службени лист Града Ниша“, број 3/2021), има сва права и дужности заменика начелника, наставља са радом на положају вршиоца дужности заменика начелника Градске управе за финансије.

**III** Ово решење примењује се почев од 13.04.2021.године.

 **IV** Решење објавити у „Службеном листу Града Ниша“.

**О б р а з л о ж е њ е**

 Решењем Градског већа Града Ниша о постављењу вршиоца заменика дужности начелника Градске управе за финансије, број 15-2/2021-03 од 12.01.2021. године, Зоран Албијанић, дипломирани економиста, постављен је за вршиоца дужности заменика начелника Градске управе за финансије, на три месеца.

 Решење о постављењу вршиоца дужности заменика начелника Градске управе за финансије примењује се почев од 12.01.2021. године.

 У циљу обезбеђивања неопходних услова за несметано функционисање и континуирано обављање послова из надлежности Управе, продужава се Зорану Албијанићу статус вршиоца дужности заменика начелника Градске управе за финансије, најдуже још три месеца, почев од 13.04.2021.године.

 На основу наведеног, Градско веће Града Ниша доноси Решењео продужењу статуса вршиоца дужности заменика начелника Градске управе за финансије.

 **ПОУКА О ПРАВНОМ СРЕДСТВУ:** Против овог решења жалба није допуштена, али се тужбом може покренути управни спор пред Управним судом у року од 30 дана од дана пријема овог решења. Тужба се предаје непосредно или препорученом пошиљком, на адресу суда: ул. Немањина бр. 9, 11000 Београд.

**Решење доставити**: Зорану Албијанићу, Градској управи за финансије и архиви Градског већа Града Ниша.

Број: 404-2/2021-03

У Нишу, 12.04.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**